न विभिन्न सरकारले आफ्नो दायित्व पूरा गरे, नत संविधानसभाले आफ्ना मुख्य कार्य गरे । सरकारको प्रमुख कार्य शान्ति प्रक्रिया पूरा गर्न र शान्ति सुरक्षाको व्यवस्था गर्नु थियो । तर शान्ति प्रक्रिया धरापमा परेको थियो । माओवादीले न जनताको सम्पत्ति फिर्ता गर्न प्रतिबद्धता पूरा गरे, नत उनीहरूका लडाकुहरूको व्यवस्थापनका लागि व्यावहारिक योजनाप्रति चासो देखाए । अरू दलहरू यस्ता आधारभूत प्रतिबद्धता पूरा गरेर र नागरिक दलको रूपमा अगाडि नसरेसम्म माओवादीलाई पूर्ण विश्वास गर्ने अवस्थामा थिएनन्, छैनन् ।
